stanford-oval/wikipedia huggingface dataset:
Taloudellinen arviointi sosiaali- ja terveydenhuollossa
Taloudellisen arvioinnin näkökulma ja sisällytettävät kustannukset

Taloudelliseen arviointiin liittyy näkökulman valinta, joka ohjaa resurssien tunnistusta, mittaamista ja arvottamista. Yhteiskunnan näkökulma on suositeltavin, koska tällöin otetaan huomioon kaikki kustannukset riippumatta siitä kenelle ne kohdistuvat. Taloudellista arviointia voidaan tehdä myös suppeammalla näkökulmalla kuten terveydenhuollon näkökulmasta.
Taloudellisen arvioinnilla tavoitellaan kaikkien erilaisten voimavarojen eli kokonaiskustannusten huomiointia. Kustannukset voidaan jaotella suoriin kustannuksiin ja tuottavuuskustannuksiin. Suoria kustannuksia ovat terveydenhuollon, terveydenhuollon ulkopuoliset ja aikakustannukset. Terveydenhuollon kustannukset sisältävät menetelmään liittyvät aineet ja tarvikkeet, henkilöstökulut ja pääomahyödykkeet kuten tilat ja laitteet sekä komplikaatioihin ja haittatapahtumiin liittyvät kustannukset. Terveydenhuollon ulkopuolisia kustannuksia voivat olla esimerkiksi interventioon läheisesti liittyvät sosiaalipalvelut, apuvälineet ja matkakustannukset. Aikakustannukset ovat vaihtoehtoiskustannuksia, joilla tarkoitetaan palvelun käyttäjän tai hänen läheisensä käyttämää aikaa matkustamiseen, odottamiseen, tutkimuksiin ja hoitoihin. Tuottavuuskustannukset ovat tuotannon menetyksiä, jotka syntyvät esimerkiksi potilaiden sairaudenvuoksi alentuneesta tuottavuudesta työssä, sairaspoissaoloista tai ennenaikaisen kuoleman vuoksi menetetystä työajasta.
Aldayr Hernández

Aldayr Hernández Basanta (s. 4. elokuuta 1995 Magangué) on kolumbialainen jalkapalloilija, pelipaikaltaan keskuspuolustaja. Hän pelasi vuosina 2018–2019 Uruguayssa ja Libanonissa. Huhtikuussa 2019 hän siirtyi Suomen Ykkösessä tuolloin pelanneeseen Turun Palloseuraan. Hernández pelasi Ykkösessä 25 ottelua ja molemmat liigakarsintaottelut, joiden myötä TPS nousi Veikkausliigaan. Kaudella 2020 hän pelasi Veikkausliigassa 21 ottelua ja kaksi liigakarsintaottelua ja kaikissa niissä täydet minuutit. Hän teki maalin elokuussa FC Interiä sekä syyskuussa FC Hakaa vastaan.
Hernández siirtyi kaudeksi 2021 Helsingin IFK:hon. Hän teki maalin kauden toisessa liigaottelussaan Seinäjoen Jalkapallokerhoa vastaan.
Hernández on pelannut Kolumbian alle 20-vuotiaiden maajoukkueessa.
Anu Ahokas

Anu Ahokas (s. 1979) on toiminut Staffpoint-konsernin toimitusjohtajana vuodesta 2018.  Koulutukseltaan hän on valtiotieteiden maisteri ja aiemmin hän on toiminut mm. yhtiön varatoimitusjohtajana sekä Spring Housen toimitusjohtajana. Hän on edelleen Spring Housen hallituksen puheenjohtaja. Ahokkaalla on myös monia luottamustehtäviä. Hän on mm. Keskuskauppakamarin  Työ-, koulutus- ja osaamisvaliokunnan puheenjohtaja, Työeläkeyhtiö Varman hallituksen jäsen, EK:n hallituksen jäsen ja Henkilöstöala ry:n hallituksen jäsen. Vuonna 2021 Ahokas toimi Henkilöstöala HELA ry:n (aiemmin Henkilöstöpalveluyritysten liitto HPL ry) hallituksen varapuheenjohtajana ja hänet valittiin hallituksen puheenjohtajaksi vuonna 2022. Ahokas on myös perustanut Solo Health henkilöstöpalveluyrityksen, joka on erikoistunut lääkäreihin ja hoitajiin sekä digitaalisiin terveydenhuollonpalveluihin.
Aulikki Ristoja

Aulikki Ristoja s. Lehtimäki (s. 1949) on suomalainen shakinpelaaja ja shakkikirjailija. Hänellä on kolme naisten Suomen-mestaruutta, vuosilta 1979 1988 ja 2000. Hän on osallistunut viisiin shakkiolympialaisiin. Hän on kirjeshakin naisten kansainvälinen mestari (LIMC). Pelaajana hän on edustanut seuratasolla Gambiittia.
Aulikki Ristoja on kirjoittanut filosofian lisensiaattityönä tutkielman Shakin estetiikasta – Dynamiikan nautinto ja älyllinen kauneus shakkipelissä. Lisäksi hän on aviomiehensä Fide-mestari 
Thomas Ristojan kanssa kirjoittanut kolmiosaisen shakkikirjan Shakki 1-3. Lisäksi he tekivät sarjakuvia Suomen Shakki -lehteen. Heillä on kaksi poikaa, jotka myös pelaavat shakkia. Jan Ristoja on Fide-mestari ja Samu Ristoja shakkimestari.
Ernst Arthur Hagfors

Ernst Arthur Hagfors (27. huhtikuuta 1859 Orimattila – 18. elokuuta 1900 Sortavala) oli suomalainen opettajaseminaarin lehtori ja päätoimittaja.
Hagforsin vanhemmat olivat lukkari Erik Henrik Hagfors ja Karolina Charlotta Bastman. Hän pääsi ylioppilaaksi Jyväskylän lyseosta 1880 ja valmistui Helsingin yliopistosta filosofian kandidaatiksi ja maisteriksi 1888. Hagfors oli Sortavalan (Kymölän) opettajaseminaarin suomen ja ruotsin kielen lehtorina vuodesta 1889 alkaen. Hän toimi samalla Sortavalassa ilmestyneen Laatokka-lehden päätoimittajana 1893–1900.
Hagfors oli naimisissa vuodesta 1887 Elin Matilda Sofia Grönlundin kanssa. Hagforsin veljiä olivat toimittaja ja musiikkikriitikko Johan Fridolf Hagfors ja Myrskylän kirkkoherra Erik Wilhelm Hagfors (1863–1956).  Hagforsin tytär Alli Maria Haapakoski (1888–1963) oli naimisissa suurlähettiläs Harri Holman kanssa. Hagforsin poika kapteeni Eero Ilmari Haapakoski (1893–1929) toimi suojeluskuntain yliesikunnan nuorempana sotilastarkastajana.
Teoksia

Vanhoista häätavoista Orimattilan pitäjässä. Suomi 2 jakso, 18 osa. Suomalaisen Kirjallisuuden Seura, Helsinki 1885
Neuvoja suoomenkielen opettajille.
Suomennoksia

Tanska ; kirj. E. N. ; suom. Ernst Artur Hagfors. Kansanvalistus-seuran toimituksia 33. Helsinki 1882
Emil Fredrik Nervander : Kirkollisesta taiteesta Suomessa keski-aikana. 1. Kansanvalistus-seuran toimituksia 58. Helsinki 1887
Archibald Henry Sayce :  Vuosituhansien takaa : raamatun historiallinen totuus Egyptin, Palestinan, Assyrian ja Vähän-Aasian muinaislöytöjen valossa ; suom. E. H. Kansakirjasto 6. Helsinki 1895
Ada Varstala

Ada Varstala SM-kilpailuissa Oulussa vuonna 2020
Ada Varstala (s. 2. lokakuuta 2001lähde?) on suomalainen tanssija. Hän edustaa Suomea kilpatanssin arvokilpailuissa yhdessä venäläisen parinsa Gleb Bannikovin kanssa. Varstalan päälaji on kymppitanssi, mutta hän kilpailee myös vakiotansseissa ja latinalaistansseissa erikseen.
Varstala on jyväskyläläinen, mutta tanssii pääosin Euroopassa. Tanssin keskuspaikkana on Tartto ja siellä hän harjoittelee Tantsukool Emotionissa päävalmentaja Juri Kaganin johdolla. Varstalan edustusseura on Tanssiklubi Master ry Helsingissä.
Ada Varstala on kuusinkertainen suomenmestari. Hän on voittanut suomenmestaruudet nuorisoluokassa latinalaistansseissa yhdessä aiemman parinsa Antti Kapasen kanssa vuonna 2017 ja kymppitanssissa vuosina 2016 ja 2017. Nykyisen parinsa Gleb Bannikovin kanssa Varstala on voittanut kymppitanssin suomenmestaruudet vuosina 2019 ja 2020 ja vakiotanssien suomenmestaruuden vuonna 2020. Varstala on aikuisten hallitseva suomenmestari ja paras sijoitus kansainvälisissä arvokilpailuissa on kymppitanssin EM-kilpailujen viides sija.
Suomen Urheilutoimittajain Liitto valitsi Ada Varstalan ja Gleb Bannikovin vuoden 2020 parhaiksi tanssiurheilijoiksi. Tammikuussa 2021 Varstala kertoi lopettaneensa tanssiuransa.
Anni Miettunen

Anni Miettunen (s. 19. lokakuuta 1997) on suomalainen jalkapalloilija, pelipaikaltaan puolustaja. Hän on pelannut Kansallisessa Liigassa Oulu Nice Soccerissa kausina 2014–2017, FC Hongassa kausina 2017–2019 ja Åland Unitedissa kausina 2020–2021 sekä eri joukkueissa toisella sarjatasolla Ykkösessä. Kauden 2021 loppuun mennessä hän on pelannut Liigassa 140 ottelua ja tehnyt niissä 14 maalia. Hän voitti liigamestaruuden kausina 2017 ja 2020 sekä Suomen Cupin kausina 2020 ja 2021.
Kaudella 2022 Miettunen pelaa Ruotsin pääsarjassa Umeå IK:n joukkueessa.
Ane Appelkvist Stenseth

| Ane Appelkvist Stenseth |
| --- | --- |

Henkilötiedot
Syntynyt: 2. maaliskuuta 1995 (ikä 29)
Uran tiedot
Seura:  Grong Il
Laji:  maastohiihto 
 Tietolaatikko päivitetty 7. maaliskuuta 2021 
Ane Appelkvist Stenseth (s. 2. maaliskuuta 1995) on norjalainen maastohiihtäjä.
Stenseth kilpaili maastohiihdon maailmancupissa ensimmäisen kerran Lillehammerissa joulukuussa 2017, missä hän jäi sprintin karsintaan oltuaan 39:s. Ensimmäiset maailmancupin pisteensä hän saavutti Dresdenin vapaan hiihtotavan sprintissä tammikuussa 2019 oltuaan 17:s. Kymmenen parhaan joukkoon hän sijoittui ensimmäisen kerran Otepään perinteisen hiihtotavan sprintissä viikkoa myöhemmin oltuaan kahdeksas. Helmikuussa 2019 hän sijoittui Cognen vapaan hiihtotavan sprintissä neljänneksi. Toisen kerran hän saavutti saman sijoituksen Rukan maailmancupin avaustapahtumaan kuuluneessa perinteisen sprinttikisassa marraskuussa 2019.
Stenseth kilpaili hiihdon MM-kisoissa ensimmäisen kerran Oberstdorfissa 2021, missä hän sijoittui perinteisen hiihtotavan sprintissä viidenneksi.
Annika Haanpää

Annika Haanpää (s. 7. heinäkuuta 1998) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa Turun Palloseuraa kausina 2014–2019, Tikkurilan Palloseuraa kausina 2020–2021 ja Helsingin Jalkapalloklubia kaudella 2022. Hän on pelannut Liigassa ennen kauden 2023 alkua kaikkiaan 143 ottelua ja tehnyt niissä yhdeksän maalia, joista kolme kaudella 2017, kolme kaudella 2019 ja kolme kaudella 2021. Haanpää saavutti SM-hopeaa kausina 2016, 2020, 2021 ja 2022 sekä ylsi Suomen Cupissa loppuotteluun kausina 2020 ja 2022.
Haanpään kasvattajaseura on Euran Pallo.
Bicca Olin

| Bicca Olin |
| --- | --- |

Henkilötiedot
Syntynyt: 1. lokakuuta 1998 (ikä 26) Porvoo
Ammatti:  talous- ja hallintopäällikkö, opiskelija
Poliitikko
Puolue:  Vihreä liitto
Vaalipiiri:  Helsingin vaalipiiri
Kotipaikka:  Helsinki
Koulutus:  ylioppilas, mediapalveluiden toteuttaja, kauppatieteiden ylioppilas
Aiheesta muualla
Virallinen sivu
Bicca Olin (s. 1. lokakuuta 1998) on suomenruotsalainen vihreä poliitikko ja talous- ja hallintopäällikkö. Aiemmin Olin on toiminut muun muassa vaikuttajaviestinnän konsulttina, Vihreiden nuorten pääsihteerinä, ammatillisia opiskelijoita edustavan Oskun edunvalvontakoordinaattorina, eurooppalaisen toisen asteen opiskelijoiden kattojärjestö OBESSUn hallituksen jäsenenä sekä opiskelijajärjestö Finlands Svenska Skolungdomsförbundin (FSS) puheenjohtajana. Olin on kotoisin Porvoosta ja on asunut vuodesta 2016 Helsingissä. Hän on ehdolla kevään 2025 kuntavaaleissa.
Ura

Olin valmistui ylioppilaaksi ja mediapalveluiden toteuttajaksi Yrkesinstitutet Practicumista syksyllä 2016. Tämän jälkeen hän työskenteli kirjastotyöntekijänä ennen valintaansa FSS:n puheenjohtajaksi huhtikuussa 2017. Olin oli sitä ennen toiminut järjestön hallituksessa kolme kautta, joista kaksi jälkimmäistä varapuheenjohtajana. Keväällä 2018 Olin valittiin toiselle kaudelleen joka päättyi kesällä 2019.
Vuosina 2018 ja 2019 Olin toimi lisäksi sateenkaarijärjestö Regnbågsankanin puheenjohtajana sekä Suomen nuorisoalojen kattojärjestö Allianssin hallituksen jäsenenä. . Kesäkuussa 2019 Olin valittiin OBESSUn hallitukseen kaksivuotiskaudeksi.  Saman vuoden lokakuussa Olin valittiin toisen asteen opiskelijajärjestö Oskun (järjestö) edunvalvonnan koordinaattoriksi  ja marraskuussa 2019 hän siirtyi Vihreiden nuorten pääsihteeriksi. . Syksyllä 2022 Olin siirtyi konsulttitalo Milttonille vaikuttajaviestinnän konsultiksi  syksyllä 2023 Pakolaisneuvonnalle talous- ja hallintopäälliköksi. Vuodesta 2020 Olin on opiskellut kauppatieteitä Hankenissa.
Politiikka

Olin edustaa vihreitä Helsingin kaupungin kasvatuksen ja koulutuksen toimialan lautakunnan varajäsenenä ja ruotsinkielisen jaoston varapuheenjohtajana. Aiemmin Oin on toiminut Helsingin kaupungin kaksikielisyystoimikunnassa, nuorisojaostossa, ruotsinkielisessä koulutusjaostossa sekä Helsingin ja Uudenmaan sairaanhoitopiirin vähemmistökielilautakunnassa. Olin oli ehdolla eduskuntaan kevään 2019 eduskuntavaaleissa Helsingin vaalipiirissä, sai 339 ääntä eikä tullut valituksi. Samana keväänä hän oli ehdolla eurovaaleissa, sai 1589 ääntä eikä tullut valituksi. Olin oli myös ehdolla kevään 2023 eduskuntavaaleissa Helsingin vaalipiirissä.
Muuta

Kesällä 2019 Olin oli puhujana Svenska Ylen kesäpuhujasarjassa. Vuonna 2018 Hufvudstadsbladet listasi Olinin yhdeksi 40:stä suomenruotsalaisesta tulevaisuuden toivosta.
Samsung Galaxy A10e

| Samsung Galaxy A10e |
| --- | --- |

Valmistaja:  Samsung Electronics
Julkaistu:  12. heinäkuuta 2019
Käyttöverkot:  2G, 3G, 4G
Mitat:  147,3 x 69,6 x 8,4 mm
Paino:  141 g
Näyttö:  5,8" teräväpiirto IPS LCD 19,5:9
Näytön kuvatarkkuus:  720 x 1 560
Suoritin:  Samsung Exynos 7 Octa 7884 kahdeksanydin, 1,6 GHz, ARM Cortex-A73 ja ARM Cortex-A53, 64-bittinen
Grafiikkapiiri:  Mali-G71 MP2
Muisti:  32 Gt
Keskusmuisti:  2 Gt
Takakamera:  8 megapikseliä
Etukamera:  5 megapikseliä
Käyttöjärjestelmä:  Android 9.0 "Pie" Samsungin One UI -käyttöliittymällä
Akku:  3 000 mAh
Muistikorttipaikka:  tukee enintään 512 gigatavun microSD-kortteja
Infobox OKNimi-testi OK: 
Samsung Galaxy A10e on Samsungin 12. heinäkuuta 2019 julkaisema älypuhelin.
Tekniset tiedot > Muotoilu > Näyttö

Samsung Galaxy A10e -älypuhelimessa on 5,8 -tuumainen teräväpiirtonäyttö 19,5:9 -kuvasuhteella.
Tekniset tiedot > Muotoilu > Paino ja mitat

Laite painaa 141 grammaa ja sen mitat ovat 147,3 x 69,6 x 8,4 millimetriä.
Tekniset tiedot > Fyysiset osat > Järjestelmäpiiri

Laitteesta löytyy Samsungin Exynos 7 Octa 7884 -järjestelmäpiiri, jossa grafiikkapiirinä toimii Mali-G71 MP2.
Tekniset tiedot > Fyysiset osat > Muisti

Laitteessa on 2 gigatavua RAM-muistia ja 32 gigatavua sisäistä muistia. Lisäksi tallennustilaa voidaan laajentaa enintään 512 gigatavun microSD-kortilla.
Tekniset tiedot > Fyysiset osat > Akku

Akun kapasiteetti on 3 000 milliampeerituntia tässä laitteessa.
Tekniset tiedot > Fyysiset osat > Kamerat

Takakameran tarkkuus on 8 megapikseliä. Etukameran tarkkuus on 5 megapikseliä.
Videokuvaus voidaan tehdä 1080p (täysteräväpiirto) -resoluutiolla 30 fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 9.0 "Pie" Samsungin One UI -käyttöliittymällä.
Arnold Origi

| Henkilötiedot |
| --- | --- | --- | --- |
Koko nimi: Arnold Otieno Origi
Syntymäaika: 15. tammikuuta 1983 (ikä 42)
Syntymäpaikka: Nairobi, Kenia
Pelipaikka: maalivahti
Pituus: 184 cm
Seura
Seura: IL Hödd
Seurat
| Vuodet | Seura | O | (M) |
| 2001–2006 | Mathare United |  |  |
| 2006 | Tusker |  |  |
| 2007–2011 | Moss | 74 | (0) |
| 2011 | Fredrikstad (laina) | 2 | (0) |
| 2012 | Ull/Kisa | 29 | (0) |
| 2013–2017 | Lillestrøm | 119 | (0) |
| 2018 | Sandnes Ulf | 11 | (0) |
| 2018 | Kongsvinger | 7 | (0) |
| 2019–2021 | HIFK | 33 | (0) |
| 2021- | IL Hödd |  ? |  |
| Yhteensä | Yhteensä | 275 | (0) |
Maajoukkue
| 2005– | Kenia | 33 | (0) |
 Seurajoukkueuran tilastot kattavat vain kansalliset sarjat, päivitetty 17. toukokuuta 2021.  Maajoukkueuran tilastot päivitetty 30. joulukuuta 2020.
Arnold Otieno Origi (s. 15. marraskuuta 1983 Nairobi, Kenia) on kenialainen jalkapalloilija, joka edustaa norjalaista IL Höddiä. Origi pelasi vuodet 2001–2006 Keniassa, kunnes hän siirtyi Norjaan pelaamaan. Norjassa Origi pelasi vuoteen 2018 asti. Origi on myös pelannut 33 peliä Kenian maajoukkueessa. Hänen serkkunsa on Liverpoolissa ja Belgian maajoukkueessa pelaava Divock Origi.
Annika Laihanen

Annika Laihanen (s. 23. lokakuuta 1999) on suomalainen jalkapalloilija, pelipaikaltaan maalivahti. Hän on edustanut Liigassa Tampereen Ilvestä kausina 2017–2020. Hän pelasi Ilveksessä 54 liigaottelua. Kaudeksi 2021 hän siirtyi Helsingin Jalkapalloklubiin, jossa hän pelasi 16 liigaottelua ensimmäisellä kaudellaan ja 22 liigaottelua kaudella 2022. Talvella 2019–2020 hän pelasi Yhdysvalloissa Illinois’n yliopiston joukkueessa.
Laihanen on pelannut Suomen nuorisomaajoukkueissa.
Rick and Morty

| Rick and Morty |
| --- | --- |


Tyyli:  komedia science fiction seikkailu
Kestoaika:  22 min
Luoja(t):  Justin Roiland Dan Harmon
Pääosissa:   Justin Roiland  Chris Parnell  Spencer Grammer  Sarah Chalke 
Alkuperämaa:   USA
Alkuperäiskieli:  englanti
Verkko:   Adult Swim  HBO Max
Esitetty:  2. joulukuuta 2013  – jatkuu edelleen
Tuotantokausia:  7
Jaksoja:  71 (luettelo jaksoista)
Tuotanto
Tuottaja(t):  J. Michael Mendel Kenny Micka (pilotti)
Vastaava(t) tuottaja(t):   Dan Harmon  Justin Roiland  James A. Fino  Joe Russo II 
Tuotantoyhtiö(t):   Williams Street  Justin Roiland's Solo Vanity Card Productions  Harmonious Claptrap  Starburns Industries  (kaudet 1–2)  Rick and Morty LLC. (kaudet 2–3)  Green Portal Productions (kausi 4) 
Aiheesta muualla
Virallinen sivusto
IMDb 
Rick and Morty on yhdysvaltalainen animaatiosarja, jonka ovat luoneet Justin Roiland ja Dan Harmon. Roiland toimii äänenä Rickille ja Mortylle. Lopun perheen äänirooleissa toimii Chris Parnell, Spencer Grammer ja Sarah Chalke.
Ohjelman ensiesitys oli 2. joulukuuta 2013 Cartoon Networkin alaisella Adult Swim -kanavalla. Sarjan toinen tuotantokausi alkoi 26. heinäkuuta 2015 ja kolmas kausi alkoi 30. heinäkuuta 2017. Neljäs kausi alkoi 10. marraskuuta 2019.
Rick and Mortylla oli Simpsonien 26. tuotantokaudella oma sohvavitsi.
Juoni

Rick on henkisesti epävakaa alkoholisti, mutta lahjakas tiedemies. Hän on hiljaittain löytänyt uuden yhteyden perheensä kanssa. Rick käyttää aikaansa vieden tyttärenpoikaansa Mortya (myöhemmin myös muita perheenjäseniä) sekopäisille ja vaarallisille seikkailuille syvälle avaruuteen ja toisiin ulottuvuuksiin. Yhdistettynä Mortyn horjuvaan perhe-elämään nämä seikkailut aiheuttavat paljon ahdinkoa koulussa ja kotona.
Jokainen jakso päättyy lopputekstien jälkeiseen kohtaukseen, joka täydentää jaksoa.
Päähahmot

Rick Sanchez on Mortyn ja Summerin alkoholisoitunut isoisä, Bethin isä ja Jerryn appi. Lahjakas tiedemies, joka keksii huvikseen (joskus myös hyödyksi) mitä eriskummallisimpia laitteita. Vastaa lähes aina sarkastisesti kaikkiin kysymyksiin. Röyhtäilee paljon puhuessaan. Vaikka vaikuttaa pitävänsä perhettään surkeana, on valmis tekemään mitä vain heidän puolestaan.
Morty Smith on Rickin 14-vuotias lapsenlapsi, Summerin pikkuveli, Jerryn ja Bethin poika. Yksinäinen ja pelokas Morty tempautuu usein tavalla tai toisella Rickin mukaan. Ihastunut koulukaveriinsa Jessicaan.
Jerry Smith on Mortyn ja Summerin isä sekä Bethin mies. Työskenteli aiemmin mainostoimistossa, kunnes sai potkut. Mortyn tavoin hieman luonteeltaan epävarma.
Beth Smith, omaa sukua Sanchez, on Mortyn ja Summerin äiti, Rickin tytär ja Jerryn vaimo. Ammatiltaan eläinlääkäri, joka on erikoistunut hevoskirurgiaan. Käy usein läpi avioliittokriisiä ja pohtii, oliko ensimmäisen lapsen hankinta alaikäisenä viisasta.
Summer Smith on Mortyn 17-vuotias isosisko, Rickin lapsenlapsi ja Jerryn ja Bethin tytär. Saa kuulla olevansa vahinkolapsi.
Tuotantokaudet

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 11 | 2. joulukuuta 2013 | 14. huhtikuuta 2014 |
|  | 2 | 10 | 26. heinäkuuta 2015 | 4. lokakuuta 2015 |
|  | 3 | 10 | 1. huhtikuuta 2017 | 1. lokakuuta 2017 |
|  | 4 | 10 | 10. marraskuuta 2019 | 31. toukokuuta 2020 |
|  | 5 | 10 | 20. kesäkuuta 2021 | 5. syyskuuta 2021 |
Aiheesta muualla

Virallinen sivusto (englanniksi)
Rick and Morty Internet Movie Databasessa (englanniksi)
Amine Harit

Amine Harit Saksan cupin ottelussa elokuussa 2018.
Amine Harit (s. 18. kesäkuuta 1997 Pontoise, Ranska) on ranskalais-marokkolainen jalkapalloilija, pelipaikaltaan hyökkäävä keskikenttäpelaaja. Hän edustaa Saksan Bundesliigassa pelaavaa Schalke 04:ää.
Harit aloitti liigauransa ranskalaisseura Nantesissa, jossa hän kaudella 2016–2017 pelasi 30 Ligue 1 -ottelua ja teki niissä yhden maalin, joulukuussa Angersia vastaan. Heinäkuussa 2017 hän siirtyi saksalaisseura Schalke 04:ään. Ensimmäisellä kaudellaan Bundesliigassa hän pelasi 31 ottelua ja teki niissä kolme maalia. Kaudella 2018–2019 hän pelasi Bundesliigassa 18 ottelua, joissa hän teki yhden maalin, ja Mestarien liigassa viisi ottelua. Kaudella 2019–2020 hän pelasi 25 bundesliigaottelua ja teki niissä kuusi maalia. Loukkaantuminen piti hänet poissa kahdeksalta viimeiseltä liigakierrokselta.
Harit pelasi Ranskan alle 18-, alle 19-, alle 20- ja alle 21-vuotiaiden maajoukkueissa. Vuonna 2016 hän voitti alle 19-vuotiaiden Euroopan-mestaruuden, ja vuonna 2017 hän pelasi alle 20-vuotiaiden MM-kilpailuissa. Aikuisten maajoukkuetasolla hän on edustanut Marokkoa, Ensimmäisen A-maaottelunsa hän pelasi lokakuussa 2017 MM-karsintaottelussa Gabonia vastaan. MM-kilpailuissa 2018 hän pelasi alkulohko-ottelussa Irania vastaan. Hän on pelannut kesäkuun 2020 loppuun mennessä kymmenen maaottelua.
Aiheesta muualla

Kuvia tai muita tiedostoja aiheesta Amine Harit Wikimedia Commonsissa
Marseille – Ligue 1
1 Ngapandouentnbu |
4 Gigot |
5 Balerdi |
7 Clauss |
8 Ounahi |
9 Vitinha |
10 Aubameyang |
11 Harit |
12 Lodi |
16 López |
18 Meïté |
19 Kondogbia |
20 Correa |
21 Rongier |
22 Gueye |
23 Sarr |
24 Mughe |
27 Veretout |
29 Ndiaye |
34 Nadir |
36 Blanco |
37 Soglo |
40 Van Neck |
62 Murillo |
99 Mbemba |
Valmentaja Gattuso
Marokon joukkue – Jalkapallon MM-kilpailut 2018
1 Bounou |
2 Hakimi |
3 Mendyl |
4 da Costa |
5 Benatia |
6 Saïss |
7 Ziyech |
8 El Ahmadi |
9 El Kaabi |
10 Belhanda |
11 Fajr |
12 Mohamedi |
13 Boutaïb |
14 Boussoufa |
15 Bennasser |
16 N. Amrabat |
17 Dirar |
18 Harit |
19 En-Nesyri |
20 Bouhaddouz |
21 S. Amrabat |
22 Tagnaouti |
23 Carcela |
Valmentaja Renard
| --- | --- |
Auktoriteettitunnisteet: Henkilöt :  Yle
Bethany England

| Mitalit | Mitalit | Mitalit |  |
| --- | --- | --- | --- |
|  Bethany England helmikuussa 2020. |  Bethany England helmikuussa 2020. |  Bethany England helmikuussa 2020. |  |
Maa:   Englanti
Naisten jalkapallo
| MM-kilpailut  | MM-kilpailut  | MM-kilpailut  |  |
|  Hopeaa | Australia & Uusi-Seelanti 2023 | Jalkapallo |  |
| EM-kilpailut  | EM-kilpailut  | EM-kilpailut  |  |
|  Kultaa | Englanti 2022 | Jalkapallo |  |
Bethany "Beth" England (s. 3. kesäkuuta 1994 Barnsley) on englantilainen jalkapalloilija, pelipaikaltaan hyökkääjä. Hän on pituudeltaan 166-senttimetrinen. Hän edustaa Englannin Superliigassa pelaavaa Tottenhamia ja on pelannut Englannin maajoukkueessa vuodesta 2019 alkaen.
England pelasi nuorempana Sheffield Unitedin akatemiassa. Hän aloitti liigauransa Doncasterin joukkueessa vuonna 2011. Vuoden 2016 alussa hän siirtyi Chelseaan. Kauden 2017–2018 hän pelasi lainalla Liverpoolissa. Hän on pelannut Englannin pääsarjassa 128 ottelua ja tehnyt niissä 55 maalia, joista neljätoista kaudella 2019–2020. Hän on voittanut liigamestaruuden vuosina 2018, 2020 ja 2022, FA Cupin vuonna 2022 sekä liigacupin vuosina 2020 ja 2021.
England valittiin kaudella 2019–2020 Superliigan vuoden pelaajaksi.
England on pelannut Englannin nuorisomaajoukkueissa. Hän pelasi Englannin naisten maajoukkueessa ensimmäisen kerran elokuussa 2019 ystävyysottelussa Belgiaa vastaan. Hän on pelannut vuoden 2022 EM-kilpailujen päättyessä 19 maaottelua ja tehnyt niissä yhdeksän maalia,, joista ensimmäiset lokakuussa 2019 Brasiliaa ja marraskuussa 2019 Tšekkiä vastaan. EM-kilpailuissa 2022 hän kuului kultaa voittaneeseen Englannin joukkueeseen mutta ei päässyt lopputurnauksessa kentälle.
Bethany Englandin kaksossisko Laura pelasi nuorempana jalkapalloa mutta keskittyi sittemmin keihäänheittoon.